Parasiet? | Health24
Posted by: Worried | 2010/02/11
My sussie se 19 maande oue seuntjie is deur ' n pediater ondersoek nadat hy sporadies (met 2-3 weke intervalle) verskriklike diaree en naarheid het. Die pediater reken dit is ' n Parasiet. Ek is nou so bekommerd en kry nie regtig inligting hieroor nie, behalwe mense wat allerhande wondermiddels adverteer om parasiete te voorkom en die skrikwekkendse inligting daaroor gee! Hy is nou vir eers op ' n behandeling waarna hy verder getoets sal word as die probleem nie opklaar nie. Hy het gisteroggend eers begin met behandeling, maar gooi nog aanmekaar op. Waarvan praat ons hier en hoe suksesvol is behandeling teen parasiete?
Ek glo nie dat hierdie diagnose die regte een is nie.Die beste sal wees om 'n pediatriese gastroenteroloog te raadpleeg want dit is belangrik dat hierdie seuntjie se probleem korrek gediagnoseer word. Hantering van begaafde leerders in die klaskamer – ‘n blik in die praktyk – Begaafde Kind Suid-Afrika
Saam kan ons ‘n verskil maak
Gepubliseer op 18 Maart 2020 31 Maart 2020 by Etrecia van der Merwe Looij
Begaafdheid, ook hoogsbegaafdheid, is temas, maar ontvang min aandag in die navorsingswêreld van die 4de Industriële revolusie, veral in die Suid-Afrikaanse konteks (Oswald & De Villiers, 2013). ‘n Moontlike rede daarvoor is dat die regering na 1994 weg beweeg het van spesifieke groeperings van spesifieke vermoëns na onderwys vir almal. Die fokus het verskuif vanaf gefokusde onderrig vir ‘n klein groepie leerders met besonderse eienskappe, na inklusiewe onderwys (Kokot, 2005). Hierdie ideologie het tot gevolg gehad dat begaafde leerders minder individuele aandag ontvang in die 21ste eeuse Suid-Afrikaanse klaskamer. Die vraag wat dus ontstaan het is – hoe kan onderwysers nogsteeds in hierdie leerders se onderwysbehoeftes voorsien in hoofstroom klaskamers?
Wanneer ons kyk na ‘n normale hoofstroomklaskamer, blyk dit dat dit nie altyd maklik is om begaafde leerders te identifiseer nie.
Hoogsbegaafde leerders word dikwels verwar met leerders met aandaggebrek- hiperatiwiteitsindroom (ADHD), omdat hierdie leerders eenderse gedragspatrone kan openbaar (Hartnett, Nelson & Rinn, 2004). Dit is noodsaaklik om klasse sodoende te differensieer om aan hierdie leerders genoegsame leergeleenthede te verskaf vir optimale leer en deelname te bevorder.
Differensiasie kan op verskillende wyses toegepas word, naamlik om leerders volgens akademiese vermoëns te groepeer of om in groepe om bepaalde vaardighede aan te leer. Drie metodes word vervolgens bespreek.
Differensiasie volgens akademiese vermoëns
Groepe word gevorm deur basislyn assesseringstoetsies aan die leerders te gee aan die begin van die nuwe akademiese jaar. Die toetsies word gemerk en leerders word gegroepeer volgens hulle algemene prestasie in die toets. Die toetsies bevat ‘n aantal belangrike kernkonsepte wat deur die loop van die jaar aangeleer gaan word. Werk wat dan per kwartaal behandel word, word aangebied en gefasiliteer.
Tydens en na afloop van die les, ontvang leerders aktiwiteite wat gemik is op hulle individuele vlak. Meesal kom daar drie groepe in ‘n klas voor – leerders wat nog nie op graadvlak kan presteer nie (wat ekstra ondersteuning nodig het), leerders wat op graad vlak presteer en leerders wat bo graadvlak presteer (en gevorderde leergeleenthede gebied moet word om verveling te voorkom). Leerders wat ver bokant vlakgraad presteer word meesal as begaafde en hoogsbegaafd bestempel.
Vir leerders wat onder die graadvlak presteer, is dit dan goed om remediërende werk te gee en, soos reeds genoem, is dit goed om vir leerders wat bo graadvlak presteer aangename uitdagings te bied. Dit is belangrik om die werk bietjie meer uitdagend te maak, omrede hierdie leerders meesal verveeld raak of belangstelling verloor as hulle iets, wat vir hulle te maklik is, moet voltooi.
‘n Redelike maklike manier om opdragte, aktiwiteite en werkstukke te differensieer, is om Bloom se Taksonomie te gebruik. Vir die leerders wat onder graadvlak presteer, kan vlak 1 en 2 aktiwiteite ontwerp word, vlak 2 – 4 kan gebruik word om aktiwiteite te ontwerp vir graadvlak presteerders en vlak 4 – 6 aktiwiteite kan ontwikkel word vir bo-gemiddelde presteerders en veral vir begaafde leerders (Meer hieroor in ‘n volgende artikel).
Differensiasie volgens bepaalde vaardighede
‘n Ander vorm van differensiasie is wanneer leerders die geleentheid gebied word om in groepe te sit en werk in ‘n klaskamer. Ons noem hierdie groepe werkstasies of werksentrums. By elke stasie leer die leerder ‘n ander vaardigheid aan wat verband hou met die tema of onderwerp asook die leeruitkoms wat bereik moet word in die spesifieke les. Leerders kry dan geleentheid om iets te bou, iets te sorteer, iets te skryf, by die rekenaar te werk of selfs na iets te luister. Die keuses is onbeperk.
Leerders sit by ‘n groep vir 10 – 15 minute en wissel dan van groep tot groep, of die werk word afgewissel (afhangend van die konteks en spasie in die klas). Hierdie tipe wisseling hou dan ook die begaafde leerder se aandag beter, omdat hulle deurgaans in beweging bly.
Hierdie groepe hoef ook nie noodwendig volgens akademiese vermoëns gegroepeer te wees nie, maar kan juis gemengde vermoëns bevat omdat dit die sterker of begaafde leerders die geleentheid gee om leerders wat nie so goed presteer nie te help. Dit gee ‘n perfekte geleentheid om kommunikasie, kreatiwiteit, kritiese denke asook samewerking te motiveer en bevorder.
Differensiasie deur addisionele klasse te verskaf
‘n Ander manier om aan die onderrig-leer behoeftes van begaafde leerders te voorsien is om addisionele klasse vir hierdie kinders tydens die skooldag te reël. Dit bied aan onderwysers die geleentheid om ook aan die leerders wat onderpresteer, addisionele aandag te gee. Tydens hierdie addisionele klasse word begaafde leerders gegroepeer en neem hulle deel aan leeraktiwiteite wat leerdergesentreerd, is op hul eie vlak wat vir hulle ekstra uitdagings bied om hierdie gawe van hulle verder te ontwikkel en veral hul natuurlike vermoëns te ontgin en verbeter. (Hierdie sal verder bespreek word in ‘n volgende artikel).
Uit hierdie artikel blyk dat dit belangrik is om die negatiewe gevolge van die inklusiwiteitfokus van ons huidige onderwysstelsel te beperk deur begaafde leerders vroeg te identifiseer en hul nie te verwar of misdiagnoseer as leerders met ADHD nie. So ‘n verkeerde diagnose kan vir beide die leerder met ADHD en die hogsbegaafde leerder verreikende gevolge inhou.
Dit is ook duidelik dat die onderwyser in die klaskamer verskeie maniere kan gebruik om te differensieer volgens die akademiese vermoëns van die leerders om individuele aandag aan begaafde leerders te gee om sodoende meer uitdagende aktiwiteite te verskaf om leer te bevorder, dus differensiasie volgens vaardigheid of vermoëns van die leerders.
Hartnett, D. N., Nelson, J. M., & Rinn, A.N. 2004. Gifted or ADHD? The possibilities of misdiagnosis. Roeper Review, 26 (2).
Kokot, S.J. 2005. Addressing Giftedness. In E. Landsberg, D Krüger & N Nel (eds). Addressing Barriers to Learning: A South African Perspective. Pretoria: Van Schaik Publishers.
Oswald, M. & De Villiers, J.M. 2013. Including the gifted learner: perceptions of South African teachers and principals. South African Journal of Education, 33(1).
Tagged differensiasie, groepe, klaskamer, leerdergesentreerde leer
Gepubliseer deur Etrecia van der Merwe Looij
A highly professional and passionate educator with 11 years’ experience in the ESL field in the CAPS (South African), Cambridge (UK), Common core (USA) and Emirati School Model (UAE – UK and US adapted curriculums) registered with SACE (South African Council of Education) in South Africa. She has the ability to adapt all curriculum materials to the needs of the learners using various differentiation strategies, incorporating multisensory learning and 21st Century skills. As reading therapist specialized in the Phono-Graphix method of teaching phonics in Afrikaans and English, she is able to conduct interventions to determine learners reading and writing levels. In her Masters she gained deep insight regarding the incorporation of 21st Century skills and vocabulary acquisition strategies to enhance vocabulary development focused on English Second Language Learners. She also aims on climbing the leadership ladder and her last position entailed being a Lead Teacher and trainer for English and Math at the Ministry of Education in the United Arab Emirates. Here she also attained hands-on teaching experience related to gifted and talented learners, differentiation strategies to adapt curriculum and activities to better suit the needs of SEN or G&T learners. She is now residing in The Netherlands.	Beskou all artikels deur Etrecia van der Merwe Looij
Vorige bydrae Idees vir verdere artikels
Volgende bydrae Karaktertrekke van begaafde kinders
6 gedagtes oor “Hantering van begaafde leerders in die klaskamer – ‘n blik in die praktyk”
18 Maart 2020 om 1:15 nm
Trishia, baie dankie vir hierdie artikel wat onderwysers bewus maak van maniere waarop begaafde kinders in inklusiewe klaskamers gelei kan word om hulle potensiaal te bereik. Sien uit na vele meer …
Etrecia van der Merwe Looij sê:
18 Maart 2020 om 1:16 nm
Baie dankie vir die geleentheid dok! Ek sien uit om meer te skryf en self in die proses ook te leer. 🙏🏼
19 Maart 2020 om 12:36 nm
Baie goeie artikel vriendin!
19 Maart 2020 om 12:40 nm
Baie dankie – als te danke aan dok Christa vir haar leiding 🙏🏼
Berna Hugo sê:
22 Maart 2020 om 6:43 vm
Ek sal graag julle artikels wil volg
22 Maart 2020 om 6:52 vm
Jy is baie welkom, Berna. Daar is twee maniere waarop dit gevolg kan word. Eerstens behoort daar aan die onderkant van die skerm ‘n follow-knoppie te wees. As jy daarop kliek, kry jy ‘n e-pos wanneer ‘n nuwe artikel gepubliseer word. Anders kan jy op ‘n rekenaar aan die linkerkant van die skerm afblaai en op “follow Begaafdekind Suid-Afrika” kliek en per e-pos inskryf om artikels per e-pos te ontvang. Indien jy self bydraes wil maak, kan jy my kontak.
Follow Begaafde Kind Suid-Afrika on WordPress.com
Oorsake vir onderprestasie 31 Maart 2020
Aktiwiteite om begaafdes in klaskamers uit te daag om aandag te gee 27 Maart 2020
Karaktertrekke van begaafde kinders 20 Maart 2020
Hantering van begaafde leerders in die klaskamer – ‘n blik in die praktyk 18 Maart 2020
Idees vir verdere artikels 18 Maart 2020
Onderpresterende begaafde kinders 13 Maart 2020
Wat is begaafdheid? 13 Maart 2020
Kategorieë van begaafdheid 11 Maart 2020
Doel van die webblad 14 Februarie 2020
Wat is begaafdheid?
Onderpresterende begaafde kinders
Kategorie Kies Kategorie Aktiwiteite (1) Artikels (1) Begaafde kinders (3) Begaafde Onderpresteerder (3) Begaafde presteerder (1) Identifisering (1) Joernaal (6)
Argiewe Kies Maand Maart 2020 (8) Februarie 2020 (1)
definisie Definisies van begaafdheid differensiasie Doel eienskappe groepe katagorie klaskamer leeraktiwiteite leerdergesentreerde leer onderpresteeer oorsake vir onderprestasie
2 026 kyke
Vyftien artikelsJunie 11th, 2020
17 dae to go.
Navorsingsgenoot van die Universiteit van die Vrystaat. Oud-onderwyseres en -dosent. Ma van twee, skoonma van twee, ouma van vier en ek het 'n manlief wat al bykans 40 jaar die pad saam met my stap.